Public procurement notice: Contract Award Notice
Published: 2019-01-14
Buyer: Fiskeristyrelsen
Country: DK
Contract type: Services
Procedure: Competitive procedure with negotiation
CPV classification: 34510000 | 34513550 | 34513600 | 71311000: Civil engineering consultancy services | 71315100
Estimated value: 8000000 DKK
Award criteria: The most economic tender

Technical requirements: Fiskeristyrelsen har udbudt en kontrakt om skibsteknisk rådgivning med en forventet varighed på 5 år.
Kontrakten omfatter skibsteknisk rådgivningsbistand i forbindelse med nybygningen af et nyt fiskerikontrolskib. Rådgivningsbistanden skal gives i flere forskelligartede faser, herunder både i forhold til gennemførelsen af udbud af skibsbygningskontrakten, i forhold til selve byggefasen (tilsyn med byggeprocessen, m.v.), afleveringen af det nybyggede skib, samt eventuelt (som option) i forhold til at gennemføre salget af skibet ”Vestkysten”.
Det var således et krav, at rådgiveren havde erfaringer med både udbud, design og udvikling af skibe, samt gennemførelse af tilsyn.
Fiskeristyrelsen har ansvaret for at gennemføre regeringens fiskeripolitik, og styrelsen forestår bl.a. kontrollen med fiskeriet i de danske farvande. I dag anvendes fiskerikontrolskibet ”Vestkysten” til at kontrollere farvandet i Nordsøen, Skagerrak og det nordlige Kattegat. Fiskeristyrelsen skal derfor bygge et nyt Fiskerikontrolskib, der kan erstatte ”Vestkysten”. Det er i denne forbindelse Fiskeristyrelsen har ønsket at indgå kontrakt om skibsteknisk rådgivning.
Det nye fiskerikontrolskib skal – ligesom ”Vestkysten” – indgå i redningsberedskabet, samt varetage bugseringsopgave som supplement til hovedopgaven med national og international fiskerikontrol. Skibet skal herudover varetage miljøopgaver for Miljøstyrelsen, såsom vandprøvetagning, hvilket Vestkysten også gør i dag.
I fase 1 vil rådgiveren skulle bistå med at udarbejde færdigt design af det skib, der skal bygges. Designet vil skulle anvendes som kravspecifikation i udbuddet af kontrakten om skibsbygningen.
I fase 2 vil rådgiveren i tæt samarbejde med Fiskeristyrelsen og styrelsens advokat, Kammeradvokaten, skulle udarbejde udbudsmateriale, der er egnet til at identificere det økonomisk mest fordelagtige tilbud fra et kvalificeret værft. I denne fase vil rådgiveren ligeledes skulle bistå Fiskeristyrelsen med udarbejdelse af teknisk bilagsmateriale for byggeprogrammet udover kravspecifikationen.
I fase 3 vil rådgiveren skulle bistå Fiskeristyrelsen med gennemførelsen af udbuddet af kontrakten om skibsbygning, herunder prækvalificering af ansøgere, deltagelse i forhandlingsmøder, tilbudsevaluering, m.v.
I fase 4 vil rådgiveren skulle føre tilsyn med værftets arbejde, samt herunder bl.a. forestå byggeledelse og administration. Rådgiveren vil i den forbindelse skulle afsætte en fast tilsynsressource, som kan varetage de daglige tilsynsopgaver.
I fase 5 vil rådgiveren skulle sikre at afleveringen af skibet gennemføres tilfredsstillende og i overensstemmelse med kontrakten, herunder bl.a. i forhold til prøvesejlads, indhentelse af fornødne myndighedsgodkendelser og certifikater, udarbejdelse og administration af mangelsliste, m.v.
I fase 6 vil rådgiveren skulle tilrettelægge og medvirke til 1-årseftersynet, samt vurderingen af, om eventuelle sikkerhedsstillelser kan nedskrives. Rådgiveren vil ligeledes skulle føre og kontrollere mangellisten.
I fase 7 – såfremt Fiskeristyrelsen gør brug af sin option – vil rådgiveren skulle kunne bistå styrelsen i forbindelse med salg af ”Vestkysten”, herunder i forbindelse med vurdering af stand og prissætning, udarbejdelse af relevant dokumentation, kontakt til potentielle købere, m.v.
Ordregiver har option på at købe rådgivningsbistand i forbindelse med salg af fiskerikontrolskibet Vestkysten.
Den Europæiske Hav- og Fiskeriudviklingsfond yder tilskud i forhold til den fælles fiskeripolitik, jf. Europarlamentets og Rådets forordning (EU) 508/2014, artikel 76.
I forhold til pkt. II.2.4, hvor det fremgår, at kontrakten forventes at have en varighed på ca. 5 år, bemærkes, at kontrakten løber, indtil alle ydelser er leveret.


Winner: OSK-ShipTech A/S
Award value: 8000000
Number of bids: 3